فين راح الوقت؟ هي الأغنية اللي هزت مشاعر آلاف الصينيين. الأهالي في الصين بيدو حب لا نهائي لعيالهم ومش عايزين حاجة في المقابل. بس ساعات، البنات والولاد بيبقوا مشغولين أوي في حياتهم وبينسوا إن أهلهم بيكبروا في السن. المفروض نعمل إيه؟ خلينا نشوف جواب من أب.

ابني العزيز،
لو يوم شوفتني كبرت وبقيت مش زي الأول، اصبر عليا وحاول تفهمني. لو وسخت هدومي وانا باكل...، لو مش قادر البس...، اصبر عليا. افتكر الساعات اللي قضيتها وانا بعلمك. لو لما بكلمك، بقول نفس الكلام ألف مرة ومرة، ماتوقفنيش واسمعني. لما كنت صغير، كنت لازم اقرالك نفس القصة ألف مرة ومرة عشان تنام.

لما مابقاش نفسي استحمى، ماتحرجنيش ولا تزعقلي. افتكر لما كنت بجري وراك بألف حجة عشان تستحمى.

لما تشوفني بتعلم حاجة جديدة، اديني وقتي الكافي وماتضحكش عليا. انا علمتك ازاي تعمل حاجات كتير - تاكل كويس، تلبس كويس... وتواجه الحياة.

لو مش عايز اكل، ماتغصبنيش. انا عارف كويس امتى محتاج اكل وامتى لأ. لما رجليا مش قادرة تشيلني، هات ايدك زي ما كنت باعمل معاك لما كنت بتتعلم تمشي.

لما ساعات بنسى في نص الكلام، سيبني اخد وقتي افتكر. ولو مش قادر افتكر، ماتتعصبش عشان اهم حاجة مش كلامي، المهم اني اكون معاك وانك تسمعني.

مع حبي،
بابا
ليه الكاتب كتب المقال ده؟
عشان يبين حب الأب لابنه. عشان يعرف الناس بأغنية فين راح الوقت؟ عشان يبين احنا المفروض نعمل ايه لما أهلنا يكبروا. عشان يشتكي إن العيال مشغولين عن الاهتمام بأهلهم.